Lav et referat af nedenstående tekst:

Tekst:
Sommerhussalget skydes for alvor i gang her i påsken. Det mener mæglerne, som endnu ikke har set mange interesserede købere i år. - Der har jo ligget sne, og jorden har været bundfrossen. Det er langt fra det ideelle vejr til at sælge sommerhuse, siger Palle Ørtoft, ejendomsmægler ved Nybolig. Traditionelt skydes salget af sommerhuse i gang før påske, men i år tyder meget på, at vejret har skubbet sommerhussæsonen flere uger frem. Derfor har solskinsvejr i påsken været højt på ønskelisten hos mæglerne. - Vi har sukket efter godt vejr, og vi håber, at påsken kickstarter sommerhusmarkedet, siger Palle Ørtoft. Meget tyder på, at mæglerne som ønsket får en travl påske. I en undersøgelse fra boligsiden.dk svarer to ud af tre brugere, at de skal ud og se på boliger i påskedagene. I påskeferien har mæglerne mest travlt med at vise sommerhuse frem 2. påskedag, mens selve salget af sommerhuse først topper i juni måned.

Referat:
Ejendomsmæglerne håber, at de får travlt med at vise sommerhuse frem i påskedagene. Indtil videre har der været meget stille på sommerhusmarkedet.